Shkolla DJ Beat Rafinery
Shkolla ofron mësime për ata që dëshirojnë të bëhen DJ profesionistë.
Nga festat me muzikë hip hop në lagjet periferike deri te vallëzimet në klubet e qytetit, DJ-të miksojnë muzikë për një audiencë të përbërë si nga të rinj ashtu edhe më të moshuar. Në vitet e fundit, disa prej tyre janë bërë super-yje ndërkombëtare – më të njohur se sa grupet, muzikën e të cilëve ata luajnë. Ata që kanë aspirata për një karrierë në këtë fushë në rritje tani mund të mësojnë dhe përmirësojnë aftësitë e tyre në shkollat për DJ. Korrespondentja e Zërit të Amerikës June Soh vizitoi shkollën Beat Rafinery në Uashington dhe ka përgatitur materialin në vazhdim. Ta ndjekim. Sean Johnson po ndjek një klasë të avancuar për miksim, në përfundim të studimeve në shkollën Beat Rafinery. Për dy vjet, ai ka ndjekur mësimet në mbrëmje në shkollën për DJ që ndodhet në periferi të Uashingtonit. Gjatë ditës, ai punon si inxhinier zëri. 12 vjeçari Ethan Feinberg ka ndjekur mësimet në këtë shkollë për një vit e gjysmë. Chris Stiles, një DJ me karrierë të gjatë, në vitin 2010 ka bashkë-themeluar shkollën Beat Rafinery. Kjo është e vetmja shkollë për DJ në zonën e Uashingtonit. Shkolla ofron mësime për ata që dëshirojnë të bëhen DJ profesionistë, si dhe për ata që duan të merren me miksimin e muzukës në festat e miqve. Pas mbarimit të programit dyvjeçar studentët pajisen me një çertifikatë dhe atyre u jepet ndihmë për gjetjen e një vendi pune. Kim Venetz është një nga të diplomuarit. Ajo ka punuar në një zyrë para se të fillonte punë me orar të plotë në këtë profesion me pseudonimin, DJ Alkimist. Ndërkohë që muzika elektronike Dance është bërë lloji kryesor i muzikës që vazhdimisht luhet nga DJ-të në klube dhe festa, zoti Stiles thotë se disa DJ janë bërë super-yje dhe kanë hapur dyert e kësaj industrie për të tjerët. Sean Johnson është i bindur se e ardhmja e tij është e ndritshme. Kim Venetz është dakord me këtë vlerësim. Mbi të gjitha, Kim Venetz thotë se ajo është e lumtur pasi bën një punë që i pëlqen.